
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία :ΔΟΜΙΚΗ ΞΑΝΘΗΣ Α.Ε.    και  δ.τ. :      DOMIKI XANTHIS S.A.

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ
Την    17-1-2014   καταχωρήθηκε με ΚΑΚ 147769 στο Γενικό Εμπορικό Μητρώο το από    31-12-2013    πρακτικό της Γενικής Συνέλευσης των μετόχων της Ανώνυμης Εταιρίας με την επωνυμία:      ΔΟΜΙΚΗ ΞΑΝΘΗΣ Α.Ε.,   δ.τ.   :   :DOMIKI XANTHIS S.A.   και με αριθμό ΓΕΜΗ 012520546000, που εδρεύει στο Δήμο ΞΑΝΘΗΣ με το οποίο αποφασίσθηκε η τροποποίηση του άρθρου 5  του Καταστατικού της εταιρείας δια της προσθήκης νέου εδάφιου με αύξοντα αριθμό θ στην παράγραφο 1. 
 Η παραπάνω  τροποποίηση έχει σε περίληψη ως ακολούθως :

Άρθρο    5ο
	 

	 1.  Το   μετοχικό  κεφάλαιο   της   Εταιρείας   που  ορίσθηκε   αρχικά στο  καταστατικό     σε   δέκα   εκατομμύρια (10.000.000) δραχμές,  διαιρούμενο   σε   δέκα  χιλιάδες   μετοχές  ονομαστικής   αξίας   χιλίων   (1.000) δραχμών   η  κάθε   μία,  ΦΕΚ   καταστατικού  237/22–1–96,  αυξήθηκε  :

α) κατά   δέκα  εκατομμύρια  ( 10.000.000 )  δραχμές   με   την   έκδοση  δέκα (10.000)   χιλιάδων   μετοχών  ονομαστικής  αξίας  χιλίων  ( 1.000 ) δραχμών  η  κάθε  μία, σύμφωνα με την Γενική Συνέλευση της 21-6-98, ΦΕΚ  7632 / 25 – 9 – 98.  

β)  κατά  εβδομήντα δύο  εκατομμύρια  ( 72.000.000 ) δραχμές  με  την  έκδοση   εβδομήντα  δύο   χιλιάδων  ( 72.000 )  μετοχών  ονομαστικής   αξίας   χιλίων  (1.000)  δραχμών  η  κάθε  μία, σύμφωνα με την Γενική Συνέλευση της 30-6-2000, ΦΕΚ  7295 / 3 – 8 – 00.

γ) κατά  εκατόν  τριάντα  οκτώ  εκατομμύρια  ( 138.000.000 )  δραχμές,  εκ  των  οποίων  τα  δέκα  τέσσερα   εκατομμύρια  τετρακόσιες  ενενήντα  τρεις  χιλιάδες  τετρακόσια   σαράντα  δύο  (14.493.442)  δραχμές   αφορούν  κεφαλαιοποίηση  της  αναπροσαρμογής  παγίων  και  τα   εκατόν  είκοσι  τρία  εκατομμύρια  πεντακόσιες  έξι   χιλιάδες  πεντακόσια  πενήντα  οκτώ  (123.506.558)   δραχμές   αφορούν  κεφαλαιοποίηση   του  υπολοίπου  κερδών  εις  νέο  με  την  έκδοση   εκατόν  τριάντα  οκτώ   χιλιάδων  (138.000)  μετοχών  ονομαστικής   αξίας   χιλίων  (1.000)  δραχμών  η  κάθε  μία,  σύμφωνα με την Γενική Συνέλευση της 20-10-2001, ΦΕΚ  11412 / 24 – 12 – 2001.  

δ)  Κατά   τριακόσιες  σαράντα  πέντε  χιλιάδες  δεκαοχτώ   ευρώ  και   τριάντα  τέσσερα  λεπτά   (345.018,34 )  εκ  των   οποίων  διακόσιες  είκοσι   επτά   χιλιάδες  τετρακόσια   είκοσι   πέντε  ευρώ  και  εβδομήντα   λεπτά   ( 227.425,70 ) από   αφορολόγητα   αποθεματικά  του   Ν. 1828 / 89   άρθρο     22 και εκατόν δύο χιλιάδες  πεντακόσια εβδομήντα τέσσερα  ευρώ  και  τριάντα λεπτά   ( 102.574,30 ) από  φορολογηθέντα  αποθεματικά  τεχνικών  επιχειρήσεων  του   Ν. 2954/2001 άρθρο  3, και  δεκαπέντε  χιλιάδες  δεκαοχτώ  ευρώ   και  τριάντα  τέσσερα  λεπτά  ( 15.018,34 ) λόγω  μετατροπής   του  μετοχικού  κεφαλαίου  σε  ευρώ,  με  την  έκδοση  εκατόν  δέκα  χιλιάδων  ( 110.000 ) νέων  μετοχών, ονομαστικής   αξίας  τριών  ( 3 ) ευρώ    η   κάθε   μία, σύμφωνα με την Γενική Συνέλευση της 9 – 6 – 2003, ΦΕΚ   6602 / 1 – 7 - 2003.

ε) Κατά τετρακόσιες ογδόντα χιλιάδες ευρώ (480.000,00) εκ των οποίων τετρακόσιες εξήντα χιλιάδες επτακόσια σαράντα οχτώ ευρώ και τριάντα πέντε λεπτά (460.748,35) από αφορολόγητα αποθεματικά του Ν. 1828/89 άρθρο 22 και δέκα εννιά χιλιάδες διακόσια πενήντα ένα ευρώ και εξήντα πέντε λεπτά (19.251,65) από το υπόλοιπο κερδών εις νέων, με την έκδοση εκατόν εξήντα χιλιάδων (160.000,00) νέων μετοχών, ονομαστικής αξίας τριών (3) ευρώ έκαστη, σύμφωνα με την Γενική Συνέλευση της 16-06-2005, ΦΕΚ 9022/18-08-2005. 

στ) Με την από 25/06/2010 απόφαση της τακτικής Γενικής Συνέλευσης των μετόχων αποφασίστηκε η αύξηση του μετοχικου κεφαλαίου κατά πενήντα ένα χιλιάδες ευρώ (51.000,00) εκ των οποίων δεκαεννέα χιλιάδες τετρακόσια τριάντα τρία ευρώ και ενενήντα τέσσερα λεπτά (19.433,94) προέρχονται από την υπεραξία του Ν. 2065/92 και τριάντα μία χιλιάδες πεντακόσια εξήντα έξι και έξι λεπτά  (31.566,06) από το υπόλοιπο κερδών εις νέον, με την έκδοση δέκα επτά χιλιάδων (17.000) νέων ονομαστικών μετοχών, ονομαστικής αξίας τριών (3) ευρώ εκάστη, οι οποίες θα διανεμηθούν στους κατόχους των παλαιών μετοχών  κατ΄ αναλογία συμμετοχής τους στο ήδη υπάρχον μετοχικό κεφάλαιο.

ζ) Με την από 7/10/2012 απόφαση της έκτακτης Γενικής Συνέλευσης των μετόχων το μετοχικό κεφάλαιο της εταιρείας μειώθηκε κατά ένα εκατομμύριο τριάντα τέσσερις χιλιάδες (1.034.000,00) ευρώ με επιστροφή μετρητών στους μετόχους, δια μειώσεως της ονομαστικής αξίας των μετοχών κατά δύο (2) ευρώ έκαστη

η) Με την από 30/11/2012 απόφαση της έκτακτης Γενικής Συνέλευσης των μετόχων το μετοχικό κεφάλαιο της εταιρείας αυξήθηκε κατά πεντακόσιες δέκα επτά χιλιάδες (517.000,00) ευρώ, ονομαστικής αξίας των μετοχών ενός (1) ευρώ έκαστη


θ) Με την από 30/12/2013 απόφαση της έκτακτης Γενικής Συνέλευσης των μετόχων αποφασίστηκε η αύξηση του μετοχικού κεφαλαίου κατά δέκα χιλιάδες (10.000,00) ευρώ εκ των οποίων οκτώ χιλιάδες εξακόσια πενήντα οκτώ ευρώ και σαράντα λεπτά (8.658,40) προέρχονται από την υπεραξία του Ν.2065/1992 και χίλια τριακόσια σαράντα ένα ευρώ και εξήντα λεπτά (1.341,60) από τα αποθεματικά τα φορολογηθέντα κατ΄ ειδικό τρόπο.

Έτσι το μετοχικό κεφάλαιο της εταιρείας ανέρχεται στο σύνολό του σε ένα εκατομμύριο σαράντα τέσσερις χιλιάδες (1.044.000,00) ευρώ, διαιρούμενο σε ένα εκατομμύριο σαράντα τέσσερις χιλιάδες (1.044.000) ονομαστικές μετοχές, ονομαστικής αξίας ενός (1) ευρώ έκαστη.

Οι μετοχές της εταιρείας είναι ονομαστικές. Οι ανώνυμες μετοχές μπορούν να μετατραπούν σε   ονομαστικές και οι ονομαστικές σε ανώνυμες, με απόφαση της Γενικής Συνέλευσης των μετόχων που   παίρνεται με την απλή πλειοψηφία στη συνήθη απαρτία και τροποποίηση του παρόντος άρθρου.


Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

